

Tiwtora Academaidd Personol

TAFLEN GLAWR Y POLISI

# Manylion Allweddol

|  |  |
| --- | --- |
| **TEITL Y POLISI** | Tiwtora Academaidd Personol |
| **DYDDIAD CYMERADWYO** | Mehefin 2025 |
| **CORFF CYMERADWYO** | Y Pwyllgor Dysgu, Addysgu ac Ymgysylltu â Myfyrwyr (LTSEC) |
| **FERSIWN** | Fersiwn 3 |
| **DYDDIADAU ADOLYGU BLAENOROL** | Mehefin 2023  Mehefin 2024 |
| **DYDDIAD ADOLYGU NESAF** | Mehefin 2026 |
| **CANLYNIAD YR ASESIAD O’R EFFAITH AR GYDRADDOLDEB** | *\* Dim newid mawr i’r polisi gwirioneddol*  - Diwygiad i 1.1 fel ei fod yn cyd-fynd â Strategaeth 2030  - Newid enw i TAP  - Mân olygiadau i adran 3.1  - Diweddarwyd Adran 4.  *Bydd y cynllun TAP yn symud tuag at fodel grŵp cyflawni ar Lefel Sylfaenol a Lefel 4 ar gyfer mynediad yn 2024/5.*  *Bydd cyflawniad grŵp TAP yn mabwysiadu'r un protocolau â’r rhai sy’n bodoli ar hyn o bryd ar gyfer seminarau a dulliau eraill o gyflawniad grŵp (gweithdai, stiwdios, ymarferol ac ati).*  Bydd cyfleoedd hefyd i ddysgwyr gwrdd â'u TAP ar sail un-i-un.  Bydd Tiwtoriaid Academaidd Personol hefyd yn mynychu sesiynau hyfforddi TAP a bydd adnoddau cymorth ar gael ar QED InSite. |
| **POLISÏAU / GWEITHDREFNAU / CANLLAWIAU CYSYLLTIEDIG** | Siarter y Myfyrwyr  Strategaeth 2030  Llawlyfr Academaidd  Polisi Dadansoddeg Dysgwyr  Polisi Addasiadau Rhesymol |
| **DYDDIAD GWEITHREDU** | Medi 2025 |
| **PERCHENNOG Y POLISI (TEITL Y SWYDD)** | Deon Addysgu a Dysgu Deoniaid Cyswllt (Ymgysylltu â Myfyrwyr) |
| **UNED / GWASANAETH** | QED ac Ysgolion |
| **E-BOST CYSWLLT** | [jlongville@cardiffmet.ac.uk](mailto:jlongville@cardiffmet.ac.uk) |

# Rheoli Fersiynau

|  |  |  |
| --- | --- | --- |
| **FERSIWN** | **DYDDIAD** | **RHESWM DROS NEWID** |
| 1.0 | 2023 | Fersiwn gyntaf |
| 2.0 | Mehefin 2024 | Ail fersiwn |
| 3.0 | Mehefin 2025 | Trydydd fersiwn |

Cynnwys

[Manylion Allweddol 1](#_Toc205301744)

[Rheoli Fersiynau 1](#_Toc205301745)

[1 Cyflwyniad 1](#_Toc205301746)

[2 Egwyddorion y Tiwtora Academaidd Personol 1](#_Toc205301747)

[3 Rolau a Chyfrifoldebau 1](#_Toc205301748)

[4 Polisïau a Gweithdrefnau Cysylltiedig 1](#_Toc205301749)

# Cyflwyniad

1.1 Diben

Ein nodau ar gyfer tiwtora personol yw grymuso myfyrwyr i wneud dewisiadau gwybodus wrth gyflawni eu huchelgeisiau datblygol. Mae'r gweithgaredd hwn yn ymgorffori ein dysgu disgyblaethol ym Mhrifysgol Metropolitan Caerdydd, ac o fewn arfer cyffredin ein cymuned. Mae'r gwaith hwn yn cyd-fynd â gweledigaeth ehangach ein pwyslais ar symud o berthyn i ddod yr hyn rydyn ni am fod, wedi'i ategu gan y system ddadansoddeg dysgwyr, gyda'r bwriad o gysylltu gwahanol elfennau o fywyd academaidd myfyrwyr.

Mae'r polisi hwn yn mynegi egwyddorion a disgwyliadau Tiwtora Academaidd Personol ym Mhrifysgol Metropolitan Caerdydd. Mae'n ymateb i thema Dysgu, Addysgu ac Ymgysylltu â Myfyrwyr y Brifysgol o Strategaeth 2030, sy'n cydnabod bod profiad a chanlyniadau myfyrwyr yn cael eu gwella trwy gefnogaeth gan raglen barhaus o diwtora academaidd personol a gynigir i fyfyrwyr wrth iddynt ymuno â'r Brifysgol.

Bwriad Tiwtora Academaidd Personol ym Mhrifysgol Metropolitan Caerdydd yw sicrhau bod pob myfyriwr yn cael mynediad digonol a chyson at gymorth ac arweiniad, wrth ymgymryd â'u rhaglenni astudio priodol. Yn fwy penodol, mae'n anelu at ddarparu:

* Cymorth academaidd wedi'i bersonoli gan aelod academaidd hyfforddedig o staff
* Cymorth academaidd â ffocws a systematig drwy gydol cylch oes y myfyriwr
* Cymorth academaidd amserol

## Cwmpas

Bydd pob myfyriwr sy'n ymgymryd â'u rhaglenni astudio ym Mhrifysgol Metropolitan Caerdydd yn cael cyfle i gael mynediad at Diwtora Academaidd Personol ac ymgysylltu ag ef fel y nodir isod, gan gynnwys myfyrwyr rhyngwladol, myfyrwyr rhan-amser, a myfyrwyr ôl-raddedig. Bydd pob myfyriwr sy'n ymgymryd â rhaglenni'r Brifysgol a gyflwynir trwy drefniadau gyda Phartneriaethau Cydweithredol, fel rhaglenni masnachfraint, yn cael y cyfle i gael mynediad at gynllun tiwtora personol cyfatebol, sydd wedi'i gymeradwyo gan y Brifysgol.

Gellir dod o hyd i wybodaeth benodol am brosesau gweithredol ar dudalen QED InSite.

# Egwyddorion y Tiwtora Academaidd Personol

## Egwyddor 1: Rhoi Mynediad a Chyfleoedd Teg.

Bydd pob myfyriwr Prifysgol Metropolitan Caerdydd yn cael y cyfle i gael mynediad at Diwtor Academaidd Personol (TAP) ar ddechrau eu hastudiaethau a thrwy gydol eu hastudiaethau. Bydd myfyrwyr hefyd yn derbyn cynnig rhagweithiol i dderbyn Tiwtora Academaidd Personol drwy gyfrwng y Gymraeg.

## Egwyddor 2: Deall Rolau a Chyfrifoldebau.

Bydd yr holl staff a myfyrwyr ym Mhrifysgol Metropolitan Caerdydd yn deall manteision Tiwtora Academaidd Personol a'r canllawiau gweithredol. Bydd Tiwtora Academaidd Personol yn cael ei esbonio i'r holl staff a myfyrwyr a bydd pob TAP yn mynd i sesiwn hyfforddi. Bydd sefydliadau partner yn parchu egwyddorion y Tiwtora Academaidd Personol wrth ddatblygu cynlluniau priodol.

## Egwyddor 3: Annog Perthynas Rhagweithiol a Chytbwys ag Eraill.

Mae Prifysgol Metropolitan Caerdydd yn credu bod myfyrwyr yn bartneriaid yn y broses ddysgu; felly, mae Tiwtora Academaidd Personol yn canolbwyntio ar ddatblygu perthynas ragweithiol a chytbwys rhwng staff a myfyrwyr.

## Egwyddor 4: Hyrwyddo Llwyddiant a Chyflawniad.

Mae Tiwtora Academaidd Personol ar gael i bob myfyriwr, nid dim ond y rhai sy'n wynebu problemau neu sydd angen help. Nod Tiwtora Academaidd Personol yw hyrwyddo llwyddiant a chyflawniad, gan gefnogi pob myfyriwr i wireddu eu potensial. Yn ganolog i lwyddiant y dull hwn bydd cefnogi partneriaethau myfyrwyr a thiwtoriaid effeithiol ac ystyrlon a’u grymuso.

## Egwyddor 5: Gweithredu fel Porth i Adnoddau, Gwasanaethau a Chyfleoedd Priodol.

Mae Tiwtora Academaidd Personol yn rhoi cymorth ac arweiniad academaidd. Nid yw Tiwtoriaid Academaidd Personol yn disgwyl, nac yn cael eu hannog, i roi arweiniad ar faterion personol ond byddant yn gweithredu fel pwynt cyswllt a phorth i adnoddau, gwasanaethau a chyfleoedd priodol eraill sy'n cefnogi taith y myfyriwr.

# Rolau a Chyfrifoldebau

## Rôl a Chyfrifoldeb y Myfyriwr

### Disgwylir i fyfyrwyr ymgysylltu â'r Tiwtor Academaidd Personol a dylent roi gwybod i'w TAP cyn gynted â phosibl, os nad ydynt yn gallu mynd i sesiwn.

## Rôl a Chyfrifoldeb y Brifysgol

### Bydd pob myfyriwr yn cael TAP wedi'i enwi erbyn diwedd y cyfnod cofrestru. Fel arfer, bydd y tiwtor hwn yn aelod academaidd o staff o raglen/ysgol y myfyriwr. Bydd gan fyfyrwyr TAP trwy gydol eu cyfnod astudio.

### Bydd trefniadau ar gyfer trefnu cyfarfodydd gyda TAP yn cael eu cyfleu i'r holl fyfyrwyr ar ddechrau pob blwyddyn academaidd.

### Bydd QED ac Ysgolion yn rhoi gwybodaeth berthnasol a chymorth datblygiad proffesiynol ar gyfer Tiwtoriaid Academaidd Personol.

### Bydd effeithiolrwydd Tiwtora Academaidd Personol yn cael ei werthuso a'i fonitro trwy'r broses Fonitro Flynyddol a phwyllgorau perthnasol.

## Rôl a Chyfrifoldeb Tiwtor Academaidd Personol

## Bydd Tiwtoriaid Academaidd Personol yn:

### Cael yr wybodaeth ddiweddaraf ynghylch rheoliadau'r brifysgol, rhaglenni eu myfyrwyr a phrosesau a gweithdrefnau'r Brifysgol, fel eu bod yn rhoi cymorth a chyngor perthnasol a phriodol.

### Rhoi cyngor academaidd, arweiniad a chymorth i fyfyrwyr symud ymlaen trwy eu rhaglen. Cynnig cyfleoedd i fyfyrwyr fyfyrio ar gynnydd academaidd a phennu pwyntiau gweithredu mewn perthynas ag asesu ac adborth.

### Gweithredu fel porth ar adnoddau ategol a chanllawiau sydd ar gael o fewn y brifysgol. Dylai Tiwtoriaid Academaidd Personol ganfod a oes unrhyw rwystrau i gynnydd myfyriwr a rhoi gwybodaeth am yr help sydd ar gael.

### Parchu hawl y myfyriwr i gyfrinachedd. Dim ond gyda chaniatâd y myfyriwr neu o dan amgylchiadau eithriadol y dylid datgelu gwybodaeth, megis lle mae'r myfyriwr yn peri risg iddo’i hun neu eraill.

### Rhoi gwybodaeth ar gyfer geirdaon myfyrwyr, lle bo'n rhesymol bosibl.

Mae gwybodaeth benodol am rôl a chyfrifoldeb y TAP ar gael ar dudalen QED InSite.

# Polisïau a Gweithdrefnau Cysylltiedig

Mae'r pwyntiau cyfeirio mewnol ac allanol canlynol yn rhoi canllawiau pellach mewn perthynas â'r polisi.

## **Pwyntiau cyfeirio mewnol**

* Siarter y Myfyrwyr
* Strategaeth 2030
* Llawlyfr Academaidd
* Polisi Dadansoddeg Dysgwyr
* Polisi Addasiadau Rhesymol

## **Pwyntiau cyfeirio allanol**

## Cod Ansawdd Asiantaeth Sicrhau Ansawdd ar gyfer Addysg Uwch (QAA)

## Fframwaith Safonau Proffesiynol Advance HE 2023

## 5. Adolygu a Chymeradwyo

## 5.1 Mae gan y Deon Addysgu a Dysgu oruchwyliaeth strategol o'r polisi, a bydd y polisi yn cael ei adolygu a'i fonitro gan y Pwyllgor Dysgu, Addysgu ac Ymgysylltu â Myfyrwyr (LTSEC).